Alar Streimann

Alar Streimann (sündinud 26. veebruaril 1964) on Eesti diplomaat. Ta on septembrist 2019 Eesti Vabariigi suursaadik Saksamaa Liitvabariigis.

Ta lõpetas 1989. aastal Tartu Ülikoolis inglise filoloogia eriala.

Alates 1991. aastast töötab ta Eesti välisministeeriumis. Aastatel 1996–1997 oli ta välismajanduspoliitika osakonna peadirektor, 1997–2003 Euroopa integratsiooni küsimuste asekantsler ja 1998–2003 Euroopa Liiduga liitumise delegatsiooni asejuht (pealäbirääkija). Aastatel 2003–2006 oli Alar Streimann Eesti alaline esindaja Euroopa Nõukogu juures. Aastatel 2007–2011 oli ta Eesti suursaadik Rootsis.

Aastatel 2011–2015 oli ta välisministeeriumi kantsler.

15. juunist 2015 kuni septembrini 2019 oli Alar Streimann Eesti suursaadik Prantsusmaal. Alates 11. septembrist 2019 on ta Eesti suursaadik Saksamaal.

Tunnustus
 2011 – Valgetähe III klassi teenetemärk
2015 – Auleegioni orden (rüütel)

Viited

Välislingid
Eesti avas aukonsulaadi Hongkongis

Eesti suursaadikud
Tartu Ülikooli filoloogiateaduskonna vilistlased
Sündinud 1964